കേരളത്തിലെ കത്തോലിക്ക സമൂഹത്തിന് പ്രത്യാശ നല്കുന്നതാണ് മോദിമാര്പാപ്പ കൂടിക്കാഴ്ചയെന്ന് ബസേലിയോസ് ക്ലീമിസ് ബാവ കേരളത്തിലെ കത്തോലിക്ക സമൂഹത്തിന് പ്രത്യാശ നല്കുന്ന കൂടിക്കാഴ്ചയാണ് പ്രധാനമന്ത്രിയും മാര്പാപ്പയും തമ്മിലുള്ളതെന്ന് കര്ദിനാള് മാര് ബസേലിയോസ് ക്ലീമിസ് ബാവ. മാര്പാപ്പയെ ഇന്ത്യയിലേക്ക് ക്ഷണിക്കണമെന്ന് പ്രധാനമന്ത്രിയോട് ആവശ്യപ്പെട്ടിരുന്നു. അനുകൂലമായാണ് പ്രധാനമന്ത്രി പ്രതികരിച്ചതെന്നും ക്ലീമിസ് ബാവ പറഞ്ഞു. ബി.ജെ.പി സംസ്ഥാന അധ്യക്ഷന് കെ.സുരേന്ദ്രനുമായുള്ള കൂടിക്കാഴ്ചക്ക് ശേഷമായിരുന്നു ക്ലീമിസ് ബാവയുടെ പ്രതികരണം.ഇന്ത്യയില് ക്രൈസ്തവരും മറ്റ് ന്യൂനപക്ഷങ്ങളും അനുഭവിക്കുന്ന ദുരിതം പ്രധാനമന്ത്രിയുമായുള്ള കൂടിക്കാഴ്ചയില് മാര്പ്പാപ്പ സൂചിപ്പിക്കുമെന്ന് സിറോ മലബാര് സഭാ മുന് വക്താവ് ഫാദര് പോള് തേലക്കാട്ട് പറഞ്ഞു. ആരും പീഡനത്തിന് വിധേയമാകരുതെന്ന സന്ദേശമായിരിക്കും മാര്പാപ്പ ഇന്ത്യക്ക് നല്കുക. മാര്പാപ്പയുടെ ഇന്ത്യാസന്ദര്ശനം അടുത്ത വര്ഷമുണ്ടാകുമെന്ന് പ്രതീക്ഷിക്കുന്നു. അതിനുവേണ്ട നടപടികള് കേന്ദ്രസര്ക്കാര് ചെയ്യുമെന്നാണ് പ്രതീക്ഷയെന്നും പോള് തേലക്കാട്ട് മീഡിയവണിനോട് പറഞ്ഞു.കത്തോലിക്ക സഭയ്ക്കും വിശ്വാസികള്ക്കും കേന്ദ്ര സര്ക്കാര് നല്കുന്ന പ്രാധാന്യമാണ് മോദിമാര്പാപ്പ കൂടിക്കാഴ്ചയിലൂടെ വ്യക്തമാകുന്നതെന്ന് കേന്ദ്രമന്ത്രി വി.മുരളീധരന് പറഞ്ഞു. ലോകത്തിന് സമാധാനത്തിന്റെയും സഹവര്ത്തിത്വത്തിന്റെയും സന്ദേശം നല്കുന്ന കൂടിക്കാഴ്ചയാണെന്നും മുരളീധരന് പറഞ്ഞു. സമൂഹങ്ങള്ക്കിടയില് ഐക്യം നിലനിര്ത്താന് പ്രേരണ നല്കുന്ന കൂടിക്കാഴ്ചയാണെന്നും കേരളത്തിലെ വിശ്വാസി സമൂഹത്തിനിടയില് ഐക്യം ഉറപ്പാക്കുന്നതാണെന്നും ബി.ജെ.പി സംസ്ഥാന അധ്യക്ഷന് കെ.സുരേന്ദ്രന് പറഞ്ഞു.